CELEX: 32021R2108
Language: ro
Date: 2021-11-29 00:00:00
Title: Regulamentul de punere în aplicare (UE) 2021/2108 al Comisiei din 29 noiembrie 2021 de modificare pentru a 323-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da’esh) și cu organizația Al-Qaida

1.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 429/97
               
            
         REGULAMENTUL DE PUNERE ÎN APLICARE (UE) 2021/2108 AL COMISIEI
         din 29 noiembrie 2021
         de modificare pentru a 323-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da’esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da’esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:
         
                     (1)
                  
                  
                     Anexa I la Regulamentul (CE) nr. 881/2002 cuprinde lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
                  
               
                     (2)
                  
                  
                     La data de 23 noiembrie 2021, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o mențiune pe lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice.
                  
               
                     (3)
                  
                  
                     Prin urmare, este necesar ca anexa I la Regulamentul (CE) nr. 881/2002 să fie modificată în consecință.
                  
               
                     (4)
                  
                  
                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2021.
            
               
                  Pentru Comisie,
               
               
                  Pentru Președinte,
               
               
                  Directorul general
               
               
                  Direcția Generală Stabilitate Financiară, Servicii Financiare și Uniunea Piețelor de Capital
               
            
         
         
            (1)  JO L 139, 29.5.2002, p. 9.
      
      
         
            ANEXĂ
            În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:
            
                        1.
                     
                     
                        „Emraan Ali (alias incert: Abu Jihad TNT). Data nașterii: (a) 4.7.1967. Locul nașterii: (a) Rio Claro, Trinidad și Tobago. Cetățenia: (a) Trinidad și Tobago; (b) Statele Unite ale Americii. Pașaport nr.: (a) TB162181 (pașaport din Trinidad și Tobago emis la 27.1.2015 și expirat la 26.1.2020); (b) 420985453 (pașaport din Statele Unite ale Americii expirat la 6.2.2017). Număr național de identificare 19670704052 (număr de identificare din Trinidad și Tobago). Adresa: (a) Statele Unite ale Americii (în detenție, Centrul Federal de Detenție Miami, număr de înregistrare: 10423-509); (b) #12 Rio Claro Mayaro Road, Rio Claro, Trinidad (adresă anterioară 2008-martie 2015); (c) #7 Guayaguayare Road, Rio Claro, Trinidad (adresă anterioară circa 2003); (d) Statele Unite ale Americii (adresă anterioară ianuarie 1991-2008). Alte informații: (a) membru cu rang înalt al Statului Islamic în Irak și Levant (ISIL), cunoscut sub numele Al-Qaida în Irak. A recrutat persoane pentru ISIL și a ordonat mai multor persoane, prin intermediul unor înregistrări video online, să comită acte teroriste. (b) Descriere fizică: înălțime: 176 cm; greutate: 73 kg; constituție: medie; culoarea ochilor: căprui; culoarea părului: negru/calviție; culoarea tenului: închis. (c) Vorbește limba engleză. Data desemnării menționată la articolul 7d alineatul (2) litera (i): 23.11.2021.”